**รายงานการประชุม****สภาองค์การบริหารส่วนตำบลเขากระปุก**

**สมัยสามัญประจำปี พ.ศ.๒๕๖๒ สมัยที่ ๒ ครั้งที่ ๑/๒๕๖๒**

**วันที่ ๒๗ พฤษภาคม ๒๕๖๒ เวลา ๐๙.๓๐ น.**

**ณ ห้องประชุมสภาองค์การบริหารส่วนตำบลเขากระปุก**

**ผู้เข้าประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| ๑ | นายโอภาส | เพ็งอุดม | ประธานสภา อบต. | โอภาส | เพ็งอุดม |  |
| ๒ | นายสมพล | จันทร์หร่าย | รองประธานสภา อบต. | สมพล | จันทร์หร่าย |  |
| ๓ | นายอนวัช | พลอยบุศย์ | เลขานุการสภา อบต. | อนวัช | พลอยบุศย์ |  |
| ๔ | นายสนอง | หอมกรุ่น | สมาชิกสภา อบต. | สนอง | หอมกรุ่น |  |
| ๕ | นายจรัญ | นุชสำอาง | สมาชิกสภา อบต. | จรัญ | นุชสำอาง |  |
| ๖ | นายสุปมิตร | พุ่มแย้ม | สมาชิกสภา อบต. | สุปมิตร | พุ่มแย้ม |  |
| ๗ | นายสุดใจ | กฐินเทศ | สมาชิกสภา อบต. | สุดใจ | กฐินเทศ |  |
| ๘ | นายสาโรจน์ | อดิศัยสัมพันธ์ | สมาชิกสภา อบต. | สาโรจน์ | อดิศัยสัมพันธ์ |  |
| ๙ | น.ส.จิราภรณ์ | ธนันทา | สมาชิกสภา อบต. | จิราภรณ์ | ธนันทา |  |
| ๑๐ | นายจำลอง | คนเชี่ยว | สมาชิกสภา อบต. | จำลอง | คนเชี่ยว |  |
| ๑๑ | นายสมิตร | เอี่ยมพันธ์ | สมาชิกสภา อบต. | สมิตร | เอี่ยมพันธ์ |  |
| ๑๒ | นายบุญธรรม | ทองรอด | สมาชิกสภา อบต. | บุญธรรม | ทองรอด |  |
| ๑๓ | นายชุบ | เกตุกร | สมาชิกสภา อบต. | ชุบ | เกตุกร |  |
| ๑๔ | นายประดับ | วัสสุวรรณ | สมาชิกสภา อบต. | ประดับ | วัสสุวรรณ |  |
| ๑๕ | น.ส.นงนุช | พูลสวัสดิ์ | สมาชิกสภา อบต. | นงนุช | พูลสวัสดิ์ |  |
| ๑๖ | นางระเบียบ | ศรีสว่าง | สมาชิกสภา อบต. | ระเบียบ | ศรีสว่าง |  |
| ๑๗ | นายอำนาจ | จันทร์หร่าย | สมาชิกสภา อบต. | อำนาจ | จันทร์หร่าย |  |
| ๑๘ | นายสำราญ | แดงศิริ | สมาชิกสภา อบต. | สำราญ | แดงศิริ |  |
| ๑๙ | นายวิเชียร | ปิ่นเพชร | สมาชิกสภา อบต. | วิเชียร | ปิ่นเพชร |  |
| ๒๐ | นายเกษม | อรัญพันธ์ | สมาชิกสภา อบต. | เกษม | อรัญพันธ์ |  |
| ๒๑ | นายสมหวัง | โสภา | สมาชิกสภา อบต. | สมหวัง | โสภา |  |
| ๒๒ | นายสมศักดิ์ | น้อยสำราญ | สมาชิกสภา อบต. | สมศักดิ์ | น้อยสำราญ |  |
| ๒๓ | นายดำเนิน | เกตุรัตน์ | สมาชิกสภา อบต. | ดำเนิน | เกตุรัตน์ |  |
| ๒๔ | นายบุญลือ | ศรีจันทร์ | สมาชิกสภา อบต. | บุญลือ | ศรีจันทร์ |  |
| ๒๕ | นายประเสริฐ | เต็มดี | สมาชิกสภา อบต. | ประเสริฐ | เต็มดี |  |
| ๒๖ | นายบุญล้น | สุขจำรูญ | สมาชิกสภา อบต. | บุญล้น | สุขจำรูญ |  |
|  |  |  |  |  |  |  |
|  |  |  |  |  |  |  |

**ผู้ไม่เข้าประชุม**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | **หมายเหตุ** |
| ๑ | นางทองดี | สว่างดี | สมาชิกสภา อบต. | - |  |
|  |  |  |  |  |  |
|  |  |  |  |  |  |

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| ๑ | นายธีรพงษ์ | เอี่ยมสะอาด | นายก อบต. | ธีรพงษ์ | เอี่ยมสะอาด |  |
| ๒ | นายชาตรี | เพ็งอุดม | รองนายก อบต. | ชาตรี | เพ็งอุดม |  |
| ๓ | นายสงคราม | แสงแลบ | เลขานุการนายก อบต. | สงคราม | แสงแลบ |  |
| ๔ | น.ส.ชนัญชิดา | ตัณฑวงค์ | หัวหน้าสำนักปลัด | ชนัญชิดา | ตัณฑวงค์ |  |
| ๕ | นายพละ | ช้างนะ | นายช่างโยธาชำนาญงาน  รักษาราชการแทนผู้อำนวยการกองช่าง | นายพละ | ช้างนะ |  |
| ๖ | นางพวงเพชร | ขำสี | เจ้าพนักงานการเงินและบัญชีชำนาญงาน  รักษาผู้อำนวยการกองคลัง | พวงเพชร | ขำสี |  |
| ๗ | น.ส.วีนา | จันทร์สุขพุ่ม | นักวิเคราะห์นโยบายและแผนปฏิบัติการ | วีนา | จันทร์สุขพุ่ม |  |
| ๘ | นายชาญณรงค์ | ศรีเกตุ | นิติกรปฏิบัติการ | ชาญณรงค์ | ศรีเกตุ |  |
| ๙ | นายธนรัตน์ | ขาวนวล | ผู้ช่วยเจ้าพนักงานธุรการ | ธนรัตน์ | ขาวนวล |  |
|  |  |  |  |  |  |  |

**เริ่มประชุมเวลา ๐๙.๓๐ น.**

เมื่อที่ประชุมพร้อมแล้ว นายโอภาส เพ็งอุดม ตำแหน่ง ประธานสภาองค์การบริหารส่วนตำบล เขากระปุก ประธานในที่ประชุม ได้กล่าวเปิดประชุมและดำเนินการประชุมตามระเบียบวาระ ดังนี้

**ระเบียบวาระที่ ๑ เรื่อง ที่ประธานจะแจ้งต่อที่ประชุม**

**ประธานสภา อบต.เขากระปุก** - ตามที่ สภาองค์การบริหารส่วนตำบลเขากระปุก ได้มีมติกำหนดสมัยประชุมสามัญประจำปี พ.ศ.๒๕๖๒ ของสภาองค์การบริหารส่วนตำบลเขากระปุก ในคราวประชุมสภาองค์การบริหารส่วนตำบลสมัยสามัญประจำปี พ.ศ.๒๕๖๒ สมัยที่ ๑ ครั้งที่ ๑/๒๕๖๒ เมื่อวันที่ ๑ กุมภาพันธ์ ๒๕๖๒ โดยอาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และที่แก้ไขเพิ่มเติมถึง (ฉบับที่ ๖) พ.ศ.๒๕๕๒ มาตรา ๕๓ และระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๗ และที่แก้ไขเพิ่มเติมถึง (ฉบับที่ ๒) พ.ศ.๒๕๕๔ หมวด ๑ ข้อ ๑๑ ซึ่งกำหนดสมัยประชุมสามัญ ประจำปี พ.ศ.๒๕๖๒ สมัยที่ ๒ เริ่มตั้งแต่วันที่ ๑๖ – ๓๐ พฤษภาคม ๒๕๖๒ มีกำหนด ๑๕ วัน นั้น จึงได้เชิญสมาชิกสภา อบต. ทุกท่าน มาประชุมในวันนี้

- ด้วยสำนักบริหารพื้นที่อนุรักษ์ที่ ๓ สาขาเพชรบุรี ได้กำหนดจัดกิจกรรมจิตอาสาพระราชทาน “เราทำความ ดี ด้วยหัวใจ” เพื่อเฉลิมพระเกียรติเนื่องในโอกาสมหามงคลพระราชพิธีบรมราชาภิเษก โดยแสดงความจงรักภักดีและร่วมบำเพ็ญสาธารณประโยชน์ ในวันอังคาร ที่ ๒๘ พฤษภาคม ๒๕๖๒ ตั้งแต่เวลา ๐๘.๐๐ น. เป็นต้นไป ณ ศูนย์เรียนรู้ตามแนวพระราชดำริ กรมอุทยานแห่งชาติ สัตว์ป่า และพันธุ์พืช (โครงการชั่งหัวมันตามพระราชดำริ) อำเภอท่ายาง จังหวัดเพชรบุรี จึงขอเรียนเชิญสมาชิกสภา อบต. ทุกท่าน เข้าร่วมกิจกรรมตามวัน เวลา และสถานที่ ดังกล่าว

**ที่ประชุม - รับทราบ**

**ระเบียบวาระที่ ๒ เรื่อง รับรองรายงานการประชุมครั้งที่แล้ว**

**ประธานสภา อบต.เขากระปุก** - ขอเชิญเลขานุการสภา อบต. อ่านรายงานการประชุมสภาสมัยสามัญประจำปี พ.ศ.๒๕๖๒ สมัยที่ ๑ ครั้งที่ ๒/๒๕๖๒ เมื่อวันที่ ๑๑ กุมภาพันธ์ ๒๕๖๒ ให้ที่ประชุมทราบ พร้อมกับให้สมาชิกสภา อบต. ทุกท่านได้ดูรายละเอียดตามรายงานที่แจกให้แล้ว

**ประธานสภา อบต.เขากระปุก** - ขอมติที่ประชุมรับรองรายงานการประชุม

**ที่ประชุม** - ไม่มีการแก้ไขเปลี่ยนแปลง และมีมติรับรองรายงานการประชุมสภาองค์การบริหารส่วนตำบลเขากระปุก สมัยสามัญประจำปี พ.ศ.๒๕๖๒ สมัยที่ ๑ ครั้งที่ ๒/๒๕๖๒ เมื่อวันที่ ๑๑ กุมภาพันธ์ ๒๕๖๒

**- มีมติรับรองรายงานการประชุม จำนวน ๒๔ เสียง**

**- ไม่รับรองรายงานการประชุม ไม่มี**

**- งดออกเสียง จำนวน ๑ เสียง**

**ระเบียบวาระที่ ๓ เรื่อง พิจารณาร่างข้อบัญญัติองค์การบริหารส่วนตำบล เรื่อง การควบคุม การเลี้ยงหรือปล่อยสัตว์ พ.ศ.............**

**ประธานสภา อบต.เขากระปุก** - ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ หมวดที่ ๓ ข้อ ๔๕ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดก็ได้

ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ

- ดังนั้น จึงขอมติที่ประชุมจะอนุมัติให้พิจารณาร่างข้อบัญญัติองค์การบริหารส่วนตำบล เรื่อง การควบคุมการเลี้ยงหรือปล่อยสัตว์ พ.ศ............. สามวาระรวด หรือไม่

**มติที่ประชุม - อนุมัติ จำนวน ๒๔ เสียง**

**- ไม่อนุมัติ ไม่มี**

**- งดออกเสียง จำนวน ๑ เสียง**

**๓.๑ พิจารณาญัตติวาระที่ ๑ ขั้นรับหลักการ**

**ประธานสภา อบต.เขากระปุก** - ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ หมวดที่ ๓ ข้อ ๔๗ ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว

- ขอเชิญผู้บริหาร เสนอหลักการและเหตุผลร่างข้อบัญญัติองค์การบริหารส่วนตำบล เรื่อง การควบคุมการเลี้ยงหรือปล่อยสัตว์ พ.ศ............. เพื่อให้สมาชิกสภา อบต. พิจารณา ต่อไป

**นายก อบต.เขากระปุก** ท่านประธานสภาฯ และสมาชิกสภาองค์การบริหารส่วนตำบลเขากระปุก

บัดนี้ ถึงเวลาที่คณะผู้บริหารองค์การบริหารส่วนตำบลเขากระปุก จะได้เสนอหลักการและเหตุผล ประกอบ ร่างข้อบัญญัติองค์การบริหารส่วนตำบลเขากระปุก เรื่อง การควบคุมการเลี้ยงหรือปล่อยสัตว์ พ.ศ. ........ ดังนี้

**หลักการ**

เพื่อให้องค์การบริหารส่วนตำบลเขากระปุกมีข้อบัญญัติว่าด้วยการควบคุมการเลี้ยงหรือปล่อยสัตว์ บังคับใช้และปฏิบัติการให้เป็นไปตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติม (ฉบับที่ ๖) พ.ศ.๒๕๕๒ โดยอาศัยอำนาจตามความในมาตรา ๒๙ แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลเขากระปุก โดยผู้บริหารองค์การบริหารส่วนตำบลเขากระปุก จึงขอเสนอร่างข้อบัญญัติ เรื่อง การควบคุมการเลี้ยงหรือปล่อยสัตว์ พ.ศ. ........... ต่อสภาองค์การบริหารส่วนตำบลเขากระปุกเพื่อพิจารณาเห็นชอบ และนายอำเภอท่ายางเพื่อพิจารณาอนุมัติและประกาศใช้เป็นข้อบัญญัติขององค์การบริหารส่วนตำบลเขากระปุก

**เหตุผล**

โดยที่พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติม (ฉบับที่ ๖) พ.ศ.๒๕๕๒ มาตรา ๖๗ (๒) (๓) (๗) กำหนดให้องค์การบริหารส่วนตำบลมีหน้าที่รักษาความสะอาดของถนน ทางเดิน ที่สาธารณะ กำจัดมูลฝอยและสิ่งปฏิกูล ป้องกันโรคและระงับโรคติดต่อ รวมถึงคุ้มครอง ดูแลและบำรุงรักษาทรัพยากรธรรมชาติและสิ่งแวดล้อม อีกทั้งเพื่อประโยชน์ในการดูแลสภาวะความเป็นอยู่ที่เหมาะสมกับการดำรงชีพของประชาชน ชุมชน หรือสิ่งแวดล้อมในท้องถิ่น ป้องกันเหตุรำคาญ และอันตรายจากเชื้อโรคที่เกิดจากสัตว์ที่อาจเกิดขึ้นในเขตองค์การบริหารส่วนตำบลเขากระปุก ทั้งนี้ อาศัยอำนาจตามพระราชบัญญัติการสาธารณสุข พ.ศ. ๒๕๓๕ ให้กระทำได้โดยตราเป็นข้อบัญญัติเพื่อบังคับใช้ต่อไป

**ประธานสภา อบต.เขากระปุก** - ตามที่คณะผู้บริหารได้เสนอหลักการและเหตุผล ประกอบ ร่างข้อบัญญัติองค์การบริหารส่วนตำบลเขากระปุก เรื่อง การควบคุมการเลี้ยงหรือปล่อยสัตว์ พ.ศ. ........ ขอให้สมาชิกแสดงความคิดเห็นว่าเห็นควรหรือไม่และสงสัยหรือไม่

**ประธานสภา อบต.เขากระปุก** **- ขอมติที่ประชุมว่าจะรับหลักการร่างข้อบัญญัติองค์การบริหารส่วนตำบล เรื่อง การควบคุมการเลี้ยงหรือปล่อยสัตว์ พ.ศ. ........ หรือไม่**

**มติที่ประชุม - มีมติรับหลักการ จำนวน ๒๔ เสียง**

**- ไม่รับหลักการ ไม่มี**

**- งดออกเสียง จำนวน ๑ เสียง**

**๓.๒ พิจารณาญัตติวาระที่ ๒ ขั้นแปรญัตติ**

**ประธานสภา อบต.เขากระปุก** - ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗

แก้ไขเพิ่มเติมถึง (ฉบับที่ ๒) พ.ศ.๒๕๕๔ หมวดที่ ๓ ข้อ ๔๙ วรรคท้าย ในการ

พิจารณาร่างข้อบัญญัติวาระที่สอง กรณีการพิจารณาสามวาระรวดเดียว ผู้แปรญัตติ

อาจเสนอคำแปรญัตติด้วยวาจาได้

เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ

- ดังนั้น ที่ประชุมมีสมาชิกสภา อบต.ท่านใดจะเสนอขอแปรญัตติร่างข้อบัญญัติองค์การบริหารส่วนตำบล เรื่อง การควบคุมการเลี้ยงหรือปล่อยสัตว์ พ.ศ............. หรือไม่

**ที่ประชุม** - ไม่มีสมาชิกสภา อบต.ท่านใดเสนอขอแปรญัตติ และให้ยืนยันตามร่างข้อบัญญัติองค์การบริหารส่วนตำบล เรื่อง การควบคุมการเลี้ยงหรือปล่อยสัตว์ พ.ศ............. ตามร่างเดิม

**ประธานสภา อบต.เขากระปุก** - ขอมติที่ประชุมว่าเห็นชอบร่างข้อบัญญัติองค์การบริหารส่วนตำบล เรื่อง การควบคุมการเลี้ยงหรือปล่อยสัตว์ พ.ศ............. ตามร่างเดิม หรือไม่

**มติที่ประชุม - มีมติเห็นชอบ จำนวน ๒๔ เสียง**

**- ไม่เห็นชอบ ไม่มี**

**- งดออกเสียง จำนวน ๑ เสียง**

**๓.๓ พิจารณาญัตติวาระที่ ๓ ขั้นลงมติ**

**ประธานสภา อบต.เขากระปุก** - ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗

แก้ไขเพิ่มเติมถึง (ฉบับที่ ๒) พ.ศ.๒๕๕๔ หมวดที่ ๓ ข้อ ๕๒ การพิจารณาร่าง

ข้อบัญญัติในวาระที่สาม ไม่มีการอภิปรายเว้นแต่ที่ประชุมจะได้ลงมติให้มีการอภิปราย

ถ้ามีเหตุอันสมควร

ในการพิจารณาวาระนี้ ให้ที่ประชุมสภาท้องถิ่นลงมติว่าให้ตราเป็นข้อบัญญัติหรือไม่

* ดังนั้นขอให้สมาชิกสภา อบต. ทุกท่านได้ตรวจทานและให้ใช้เวลาในการพิจารณา

๑๕ นาที

**ประธานสภา อบต.เขากระปุก** - เมื่อสมาชิกสภา อบต. ได้พิจารณาแล้ว ขอมติที่ประชุมว่าเห็นชอบจะให้ตราเป็นข้อบัญญัติองค์การบริหารส่วนตำบล เรื่อง การควบคุมการเลี้ยงหรือปล่อยสัตว์ พ.ศ............. หรือไม่

**มติที่ประชุม - มีมติเห็นชอบ จำนวน ๒๔ เสียง**

**- ไม่เห็นชอบ ไม่มี**

**- งดออกเสียง จำนวน ๑ เสียง**

**ระเบียบวาระที่ ๔ เรื่องอื่น ๆ**

**ประธานสภา อบต.เขากระปุก** - ขอเชิญสมาชิกสภา อบต. และผู้เข้าร่วมประชุมทุกท่าน หากมีข้อเสนอแนะหรือซักถามในเรื่องใด ขอเชิญครับ

**ปลัด อบต.เขากระปุก** - ขอชี้แจงสรุปสาระสำคัญพระราชบัญญัติสภาตำบลและองค์การบริหารส่วนตำบล (ฉบับที่ ๗) พ.ศ. ๒๕๖๒ และสาระสำคัญของพระราชบัญญัติการเลือกตั้งสมาชิกสภาทองถิ่นหรือผู้บริหารทองถิ่น พ.ศ. ๒๕๖๒ ขอให้สมาชิกสภา อบต. ทุกท่านได้ศึกษารายละเอียดตามเอกสารที่แจกให้แล้ว

ประธานฯ กล่าวปิดการประชุม เวลา ๑๔.๐๐ น.

ผู้บันทึกรายงานการประชุม

(นายอนวัช พลอยบุศย์)

เลขานุการสภาองค์การบริหารส่วนตำบลเขากระปุก

......................................................................................................................................................................................

คณะกรรมการตรวจรายงานการประชุมได้รับรายงานการประชุม เมื่อวันที่.....8 มิถุนายน 2562.....

ผู้ตรวจรายงานการประชุม ผู้ตรวจรายงานการประชุม ผู้ตรวจรายงานการประชุม

(นายประดับ วัสสุวรรณ) (นายบุญธรรม ทองรอด) (นายสุดใจ กฐินเทศ)

กรรมการตรวจรายงานการประชุม กรรมการตรวจรายงานการประชุม กรรมการตรวจรายงานการประชุม

…………………………………………………………………………………………………………………………………………………………………..

ที่ประชุมสภาสมัยวิสามัญประจำปี พ.ศ.2562 ครั้งที่ 1/2562

ได้รับรายงานการประชุม ซึ่งที่ประชุมมีมติรับรองรายงานการประชุม จำนวน เสียง

ผู้รับรองรายงานการประชุม

(นายโอภาส เพ็งอุดม)

ประธานสภาองค์การบริหารส่วนตำบลเขากระปุก